Započela isplata sredstava u okviru programa Grada Sinja "OSTANI TU"
Ovaj tjedan započinje isplata financijskih sredstava u okviru programa demografskih mjera Grada Sinja "OSTANI TU". 
Podsjetimo kako je ovaj Program usmjeren na poticanje ostanka i naseljavanja mladih obitelji i samaca na području Grada Sinja, kroz financijsku potporu pri rješavanju stambenih pitanja – uključujući izgradnju, kupnju zemljišta i priključke na infrastrukturu. Program je pokrenut 2022. godine kao ključna mjera u okviru šire strategije socijalne i demografske politike Grada Sinja, na inicijativu gradonačelnika Mira Bulja. Već u drugoj godini provedbe zabilježeni su konkretni rezultati na terenu – porast interesa mladih za život i ostanak u Sinju, povećanje broja korisnika Programa, ali i pozitivni pomaci u demografskoj slici grada.
Po prvi put nakon niza godina, Sinj je zabilježio više rođenih nego umrlih, što potvrđuje opravdanost i učinkovitost ovakvih mjera. Program ne samo da pomaže mladima u stvaranju doma, već postaje važan alat u borbi protiv depopulacije i iseljavanja.
Temeljem odluke Povjerenstva o dodjeli potpora te gradonačelnika Mira Bulja, ove godine odobreno je ukupno 77 mjera za 57 prijavljenih kandidata, u ukupnom iznosu od 293.581,76 eura. Time Grad Sinj potvrđuje svoju kontinuiranu posvećenost stvaranju boljih uvjeta za život mladih sugrađana.
Detaljan pregled dodijeljenih sredstava po mjerama:
· Mjera 1 – Sufinanciranje troškova ishođenja akata o građenju
Broj korisnika: 22
Ukupan iznos: 53.581,76 eura
· [bookmark: _GoBack]Mjera 2 – Sufinanciranje troškova kupnje građevinskog zemljišta
Broj korisnika: 13
Ukupan iznos: 70.000 eura
· Mjera 3 – Sufinanciranje kupnje, izgradnje i dovršetka izgradnje stambenih objekata (prve nekretnine)
Broj korisnika: 30
Ukupan iznos: 145.000 eura
· Mjera 4 – Sufinanciranje troškova priključka na komunalnu infrastrukturu
Broj korisnika: 11
Ukupan iznos: 25.000 eura
Ukupno je podržano 77 pojedinačnih mjera, a sredstva su raspodijeljena s ciljem omogućavanja što većem broju mladih da ostvare pravo na potporu i započnu ili nastave graditi svoj život upravo u Sinju.
Gradonačelnik Miro Bulj naglasio je važnost nastavka programa:

"Program ‘Ostani tu’ nastavak je našeg strateškog opredjeljenja da pomognemo mladima u rješavanju stambenog pitanja i ostanemo grad koji pruža prilike za kvalitetan život. Ovogodišnja sredstva omogućit će mnogima da ostvare svoje snove o vlastitom domu upravo ovdje, u našem Sinju. Zajedno gradimo budućnost koja mladim obiteljima i samcima daje razlog da ostanu tu gdje pripadaju – u svom zavičaju, u Zagori."

